इनाम से गन खरीदेगी गोल्डन गर्ल
अगरमन में कुछ कर गुजरने का जज्बा हो तो किसी भी मुकाम को हासिल किया जा सकता है। ऐसी ही सफलता हासिल की मध्य प्रदेश के गोरेगांव के एक साधारण से परिवार की मनीषा कीर ने। मनीषा जयपुर के जगतपुरा रेंज में बुधवार को सम्पन्न हुई राष्ट्रीय शॉटगन चैंपियनशिप में पांच स्वर्ण पदक जीत कर गोल्डन गर्ल बन गईं। पिता मछली पालन का काम करते हैं। घर में 7 भाई-बहन हैं। कई भाई-बहन अलग-अलग स्पर्धाओं में राष्ट्रीय स्तर पर प्रदेश का प्रतिनिधित्व कर चुके हैं।
मनीषा के पास अपना कुछ नहीं है। सबकुछ मध्य प्रदेश सरकार ने उपलब्ध कराया है। जब भी किसी टूर्नामेंट में हिस्सा लेने जाती हैं तो सारा खर्च मध्य प्रदेश सरकार उठाती है। यहां तक कि पढ़ाई और ट्रेनिंग आदि पूरा खर्चा भी सरकार उठाती है। लेकिन मनीषा के मन में एक ख्वाहिश है, कहती हैं, ‘सरकार से जो भी प्राइज मनी मिलेगी तो सबसे पहले मैं खुद की अपनी गन खरीदूंगी।’ कोच मनशेर ने तीन साल पहले इस प्रतिभा को पहचाना था। एक टैलेंट सर्च के दौरान मनीषा को चुना गया था।
मनीषा दो महीने पहले लोनाटो, इटली में आयोजित विश्व कप में भारतीय जूनियर टीम का हिस्सा थीं। इस चैंपियनशिप में भारतीय जूनियर टीम छठे स्थान पर रही थी।
पढ़ाईमें नहीं लगता दिल
मनीषा9वीं कक्षा में पढ़ती हैं। लेकिन उनका मन पढ़ाई में ज्यादा नहीं लगता। कहती हैं, बस यही लगता है कि हमेशा निशानेबाजी करती रहूं। हम प्रैक्टिस के दौरान तीन-तीन राउंड शूटिंग करते हैं। प्रैक्टिस के कारण स्कूल भी ज्यादा नहीं जा पाते।
किस-किसमें स्वर्ण पदक
सीनियरट्रैप टीम, जूनियर ट्रैप टीम, जूनियर ट्रैप व्यक्तिगत, सीनियर डबल ट्रैप टीम, जूनियर डबल ट्रैप टीम।
bho_Deva hin_Deva hin_Deva hin_Deva hin_Deva hin_Deva hin_Deva kas_Deva